钦定古今图书集成/明伦汇编/氏族典/第195卷 > 《廖用贤尚友录》 > 谯定
## 钦定古今图书集成/明伦汇编/氏族典/第195卷 > 《廖用贤尚友录》 > 谯定

按《宋史谯定传》：“定字天授，涪陵人。少喜学佛，后学《易》
于郭曩氏。一日至汴，闻伊川程颐讲道于洛，洁衣往
见，遂得闻精义，造诣愈至。靖康初，吕好问荐之，钦宗，
召为崇政殿说书，以论弗合，辞不就。高宗即位，定犹
在汴，右丞许翰又荐之，诏宗泽津遣诣行在。会金兵
至，失定所在，复归蜀，爱青城大面之胜，栖遁其中。蜀”
人指其地曰谯岩。敬定而不敢名，称之曰“谯夫子。”定
后不知所终，樵夫牧童往往有见之者，世传其为仙
云。